CELEX: 32014R1392
Language: lv
Date: 2014-10-20 00:00:00
Title: Komisijas Deleģētā regula (ES) Nr. 1392/2014 ( 2014. gada 20. oktobris ), ar kuru izveido izmetumu plānu dažām mazo pelaģisko sugu zvejniecībām, kas darbojas Vidusjūrā

30.12.2014   
            
            
               LV
            
            
               Eiropas Savienības Oficiālais Vēstnesis
            
            
               L 370/21
            
         KOMISIJAS DELEĢĒTĀ REGULA (ES) Nr. 1392/2014
   (2014. gada 20. oktobris),
   ar kuru izveido izmetumu plānu dažām mazo pelaģisko sugu zvejniecībām, kas darbojas Vidusjūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 11. decembra Regulu (ES) Nr. 1380/2013 par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (1), un jo īpaši tās 15. panta 6. punktu un 18. panta 1. un 3. punktu,
   tā kā:
   
               (1)
            
            
               Regulas (ES) Nr. 1380/2013 mērķis ir pakāpeniski izskaust izmetumus visās Savienības zvejniecībās, ieviešot izkraušanas pienākumu tādu sugu nozvejām, uz kurām attiecas nozvejas limiti.
            
         
               (2)
            
            
               Ar Regulas (ES) Nr. 1380/2013 15. panta 6. punktu Komisija ir pilnvarota pieņemt izmetumu plānus uz laiku, kas nav ilgāks par trim gadiem, un šim nolūkam izmantot deleģētu aktu, pamatojoties uz kopīgiem ieteikumiem, kurus izstrādājušas dalībvalstis, kas apspriedušās ar attiecīgajām konsultatīvajām padomēm.
            
         
               (3)
            
            
               Grieķija, Spānija, Francija, Horvātija, Itālija, Malta un Slovēnija ir tiešā veidā ieinteresētas Vidusjūras zvejniecību pārvaldībā. Minētās dalībvalstis pēc apspriešanās ar Vidusjūras konsultatīvo padomi ir iesniegušas Komisijai kopīgus ieteikumus (2). Attiecīgās zinātniskās struktūras ir devušas zinātnisku ieguldījumu. Atbilstoši Regulas (ES) Nr. 1380/2013 18. panta 3. punktam šajā regulā būtu jāiekļauj tikai tie kopīgajos ieteikumos minētie pasākumi, kas ir saskaņā ar minētās regulas 15. panta 6. punktu.
            
         
               (4)
            
            
               Attiecībā uz Vidusjūru Regulas (ES) Nr. 1380/2013 15. pantā ir noteikts izkraušanas pienākums attiecībā uz visām to sugu nozvejām, kurām noteikti nozvejas limiti, un arī to sugu nozvejām, kurām Padomes Regulas (EK) Nr. 1967/2006 (3) III pielikumā ir noteikts minimālais izmērs. Saskaņā ar Regulas (ES) Nr. 1380/2013 15. panta 1. punkta a) apakšpunktu izkraušanas pienākums vēlākais no 2015. gada 1. janvāra būtu jāpiemēro mazo pelaģisko sugu un lielo pelaģisko sugu zvejniecībām un rūpnieciskajām zvejniecībām.
            
         
               (5)
            
            
               Saskaņā ar kopīgo ieteikumu izmetumu plāns no 2015. gada 1. janvāra būtu jāpiemēro visām to sugu nozvejām, kam Regulas (EK) Nr. 1967/2006 III pielikumā ir noteikts minimālais izmērs, ja nozvejas gūtas mazo pelaģisko sugu zvejniecībās, kurās izmanto pelaģisko trali un/vai riņķvadu Vidusjūrā (t. i., Eiropas anšova, sardīnes, makreles un stavridu zvejā).
            
         
               (6)
            
            
               Tiecoties novērst nevēlamu nozveju manipulēšanas izmaksu nesamērīgumu un ievērojot Regulas (ES) Nr. 1380/2013 15. panta 5. punkta c) apakšpunkta ii) punktu, ir lietderīgi noteikt de minimis atbrīvojumu no izkraušanas pienākuma, izsakot to procentos no to sugu gada kopējās nozvejas, uz kurām attiecas izkraušanas pienākums, ja nozvejas gūtas mazo pelaģisko sugu zvejniecībās. Attiecīgo dalībvalstu iesniegtajos kopīgajos ieteikumos ir izteikts atbalsts de minimis atbrīvojumam sakarā ar lielākām izmaksām, kas saistītas ar nevēlamu nozveju pārzināšanu uz kuģa (šķirošana un ievietošana kastēs, uzglabāšana un konservēšana) un uz sauszemes (transportēšana un uzglabāšana, konservēšana, tirdzniecība, īpašu atkritumu apstrāde vai iznīcināšana), salīdzinot ar nelielo un dažkārt pat neesošo saimniecisko labumu, ko varētu gūt no šādām nevēlamām nozvejām. Zivsaimniecības zinātnes, tehnikas un ekonomikas komiteja (ZZTEK) ir izskatījusi dalībvalstu sniegtos pierādījumus un secinājusi, ka kopīgajos ieteikumos ir minēti pamatoti argumenti, kas saistīti ar lielākām nevēlamu nozveju manipulēšanas izmaksām un dažos gadījumos papildināti ar izmaksu kvalitatīvu novērtējumu (4). Ņemot vērā iepriekšminēto un to, ka citas zinātniskas informācijas nav, ir lietderīgi noteikt de minimis atbrīvojumu, ievērojot kopīgajos ieteikumos ierosinātos procentuālos apjomus un nepārsniedzot Regulas (ES) Nr. 1380/2013 15. panta 1. punkta c) apakšpunktā atļautos līmeņus.
            
         
               (7)
            
            
               Ievērojot kopīgos ieteikumus un ņemot vērā grafiku, kas noteikts Regulas (ES) Nr. 1380/2013 15. panta 1. punktā, šī regula būtu jāpiemēro no 2015. gada 1. janvāra. Saskaņā ar minētās regulas 15. panta 6. punktu šī regula būtu jāpiemēro ne ilgāk kā trīs gadus,
            
         IR PIEŅĒMUSI ŠO REGULU.
   1. pants
   Priekšmets
   Šī regula precizē, kā Vidusjūrā no 2015. gada 1. janvāra ir pildāms Regulas (ES) Nr. 1380/2013 15. panta 1. punktā paredzētais izkraušanas pienākums attiecībā uz visām to sugu nozvejām, kurām ir noteikts minimālais izmērs, ja nozvejas gūtas šīs regulas pielikumā norādītajās mazo pelaģisko sugu zvejniecībās.
   2. pants
   Definīcijas
   Šajā regulā piemēro šādas definīcijas:
   
               a)
            
            
               “minimālais izmērs” ir jūras organismu minimālais izmērs, kas noteikts Regulas (EK) Nr. 1967/2006 III pielikumā;
               “Vidusjūra” ir Vidusjūras ūdeņi uz austrumiem no 5°36′ rietumu garuma meridiāna;
            
         
               b)
            
            
               “GFCM ģeogrāfiskais apakšapgabals” ir Vidusjūras Vispārējās zivsaimniecības komisijas (GFCM) ģeogrāfiskais apakšapgabals, kas definēts Eiropas Parlamenta un Padomes Regulas (ES) Nr. 1343/2011 (5) I pielikumā;
            
         
               c)
            
            
               “Vidusjūras rietumu daļa” ir GFCM 1., 2., 5., 6., 7., 8., 9., 10., 11.1., 11.2., 12. ģeogrāfiskais apakšapgabals;
            
         
               d)
            
            
               “Adrijas jūras ziemeļu daļa” ir GFCM 17. ģeogrāfiskais apakšapgabals;
            
         
               e)
            
            
               “Adrijas jūras dienvidu daļa un Jonijas jūra” ir GFCM 18., 19. un 20. ģeogrāfiskais apakšapgabals;
            
         
               f)
            
            
               “ūdeņi ap Maltas salu un uz dienvidiem no Sicīlijas” ir GFCM 15. un 16. ģeogrāfiskais apakšapgabals;
            
         
               g)
            
            
               “Egejas jūra un ūdeņi ap Krētas salu” ir GFCM 22. un 23. ģeogrāfiskais apakšapgabals.
            
         3. pants
   
      De minimis atbrīvojums
   Atkāpjoties no Regulas (ES) Nr. 1380/2013 15. panta 1. punkta, drīkst izmest šādus daudzumus:
   
               a)
            
            
               Vidusjūras rietumu daļā līdz 5 % no to sugu gada kopējās nozvejas, kam noteikts minimālais izmērs, ja nozvejas gūtas mazo pelaģisko sugu zvejniecībās, kurās izmanto pelaģisko trali un riņķvadu un kuras norādītas pielikuma 1. punktā;
            
         
               b)
            
            
               Adrijas jūras ziemeļu daļā līdz 5 % no to sugu gada kopējās nozvejas, kam noteikts minimālais izmērs, ja nozvejas gūtas mazo pelaģisko sugu zvejniecībās, kurās izmanto pelaģisko trali un riņķvadu un kuras norādītas pielikuma 2. punktā;
            
         
               c)
            
            
               Adrijas jūras dienvidu daļā un Jonijas jūrā:
               
                           i)
                        
                        
                           līdz 3 % no to sugu gada kopējās nozvejas, kam noteikts minimālais izmērs, ja nozvejas gūtas mazo pelaģisko sugu zvejniecībās, kurās izmanto riņķvadu; un
                        
                     
                           ii)
                        
                        
                           2015. un 2016. gadā līdz 7 % un 2017. gadā līdz 6 % no to sugu gada kopējās nozvejas, kam noteikts minimālais izmērs, ja nozvejas gūtas mazo pelaģisko sugu zvejniecībās, kurās izmanto pelaģisko trali un kuras norādītas pielikuma 3. punktā;
                        
                     
         
               d)
            
            
               ūdeņos ap Maltas salu un uz dienvidiem no Sicīlijas:
               
                           i)
                        
                        
                           līdz 3 % no to sugu gada kopējās nozvejas, kam noteikts minimālais izmērs, ja nozvejas gūtas mazo pelaģisko sugu zvejniecībās, kurās izmanto riņķvadu; un
                        
                     
                           ii)
                        
                        
                           2015. un 2016. gadā līdz 7 % un 2017. gadā līdz 6 % no to sugu gada kopējās nozvejas, kam noteikts minimālais izmērs, ja nozvejas gūtas mazo pelaģisko sugu zvejniecībās, kurās izmanto pelaģisko trali un kuras norādītas pielikuma 4. punktā;
                        
                     
         
               e)
            
            
               Egejas jūrā un ūdeņos ap Krētas salu līdz 3 % no to sugu gada kopējās nozvejas, kam noteikts minimālais izmērs, ja nozvejas gūtas mazo pelaģisko sugu zvejniecībās, kurās izmanto riņķvadu un kuras norādītas pielikuma 5. punktā.
            
         4. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2015. gada 1. janvāra līdz 2017. gada 31. decembrim.
   
      Šī regula uzliek saistības kopumā un ir tieši piemērojama visās dalībvalstīs saskaņā ar līgumiem.
      Briselē, 2014. gada 20. oktobrī
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 354, 28.12.2013., 22. lpp.
   
   
      (2)  “Izmetumu pārvaldības plāns Vidusjūras rietumu daļai (1.–12. ĢAA, izņemot 3. un 4. ĢAA): kopīgs ieteikums, par ko vienojušies Francijas, Spānijas un Itālijas zivsaimniecības direktori”, nosūtīts 2014. gada 2. jūlijā; “Izmetumu pārvaldības plāns Adrijas jūras ziemeļu daļai (17. ĢAA): Horvātijas, Itālijas un Slovēnijas kopīgs ieteikums”, nosūtīts 2014. gada 25. jūnijā; “Grieķijas izmetumu plāns pelaģiskajām zvejniecībām Egejas jūrā un ūdeņos ap Krētas salu (22. un 23. ĢAA)”, nosūtīts 2014. gada 30. jūnijā; “Kopīgs ieteikums Eiropas Komisijai par īpašu izmetumu plānu pelaģiskajām zvejniecībām Adrijas jūras dienvidu daļā un Jonijas jūras rietumu un austrumu daļā (18., 19. un 20. ĢAA)”, ko Grieķija un Itālija nosūtījusi 2014. gada 25. jūnijā; “Izmetumu plāns ūdeņos ap Maltu un uz dienvidiem no Sicīlijas (15. un 16. ĢAA): kopīgs ieteikums, par ko vienojusies Itālija un Malta”, nosūtīts 2014. gada 19. jūnijā.
   
      (3)  Padomes 2006. gada 21. decembra Regula (EK) Nr. 1967/2006, kas attiecas uz Vidusjūras zvejas resursu ilgtspējīgas izmantošanas pārvaldības pasākumiem un ar ko groza Regulu (EEK) Nr. 2847/93, kā arī atceļ Regulu (EK) Nr. 1626/94 (OV L 409, 30.12.2006., 11. lpp.).
   
      (4)  Zivsaimniecības zinātnes, tehnikas un ekonomikas komitejas 46. plenārsēdes ziņojums (PLEN-14-02), 2014. gada 7. –11. jūlijs, Kopenhāgena, Norman Graham, John Casey un Hendrik Doerner redakcijā, 2014.
   
      (5)  Eiropas Parlamenta un Padomes 2011. gada 13. decembra Regula (ES) Nr. 1343/2011 par atsevišķiem noteikumiem attiecībā uz zveju Vidusjūras Vispārējās zivsaimniecības komisijas (GFCM) nolīguma apgabalā, ar kuru groza Padomes Regulu (EK) Nr. 1967/2006, kas attiecas uz Vidusjūras zvejas resursu ilgtspējīgas izmantošanas pārvaldības pasākumiem (OV L 347, 30.12.2011., 44. lpp.).
   
      PIELIKUMS
      1.   Mazo pelaģisko sugu zvejniecības Vidusjūras rietumu daļā
      
      
                  Kods
               
               
                  Zvejas rīks
               
               
                  Mērķsugas
               
            
                  [attiecīgā gadījumā ierakstīt kodu]
               
               
                  Pelaģiskie traļi
               
               
                  Eiropas anšovs, sardīne, makrele un stavridas
               
            
                  [attiecīgā gadījumā ierakstīt kodu]
               
               
                  Riņķvads
               
               
                  Eiropas anšovs, sardīne, makrele un stavridas
               
            2.   Mazo pelaģisko sugu zvejniecības Adrijas jūras ziemeļu daļā
      
      
                  Kods
               
               
                  Zvejas rīks
               
               
                  Mērķsugas
               
            
                  [attiecīgā gadījumā ierakstīt kodu]
               
               
                  Pelaģiskie traļi
               
               
                  Eiropas anšovs, sardīne, makrele un stavridas
               
            
                  [attiecīgā gadījumā ierakstīt kodu]
               
               
                  Riņķvadi
               
               
                  Eiropas anšovs, sardīne, makrele un stavridas
               
            3.   Mazo pelaģisko sugu zvejniecības Adrijas jūras dienvidu daļā un Jonijas jūrā
      
      
                  Kods
               
               
                  Zvejas rīks
               
               
                  Mērķsugas
               
            
                  [attiecīgā gadījumā ierakstīt kodu]
               
               
                  Pelaģiskie traļi
               
               
                  Eiropas anšovs, sardīne, makrele un stavridas
               
            
                  [attiecīgā gadījumā ierakstīt kodu]
               
               
                  Riņķvadi
               
               
                  Eiropas anšovs, sardīne, makrele un stavridas
               
            4.   Mazo pelaģisko sugu zvejniecības ūdeņos ap Maltas salu un uz dienvidiem no Sicīlijas
      
      
                  Kods
               
               
                  Zvejas rīks
               
               
                  Mērķsugas
               
            
                  [attiecīgā gadījumā ierakstīt kodu]
               
               
                  Pelaģiskie traļi
               
               
                  Eiropas anšovs, sardīne, makrele un stavridas
               
            
                  [attiecīgā gadījumā ierakstīt kodu]
               
               
                  Riņķvadi
               
               
                  Eiropas anšovs, sardīne, makrele un stavridas
               
            5.   Mazo pelaģisko sugu zvejniecības Egejas jūrā un ūdeņos ap Krētas salu
      
      
                  Kods
               
               
                  Zvejas rīks
               
               
                  Mērķsugas
               
            
                  [attiecīgā gadījumā ierakstīt kodu]
               
               
                  Riņķvadi
               
               
                  Eiropas anšovs, sardīne, makrele un stavridas